師正二哥正三哥以詩賀雨次韻爲謝
作者：晁公遡
朝代：宋

paragraphs: 漢家用牧守，斗酒得西凉。
聖朝蓋不然，事舉或言揚。
顧我誤見收，分符來一方。
深知舜門闢，遠見禹迹茫。
春秋祀百神，芒芒降嘉觴。
昨者爲旱禱，紫檀燭神光。
高天忽飛雨，未徹金爐香。
潤得三日霖，穫待九秋霜。
敬歸慈姥泉，導以旂旐央。
天功及帝力，與爾俱敢忘。